ฟินิกซ์ร้องถอยดีกว่า ลดขายประกันอิสรภาพ
ผู้ถือหุ้นใหม่ฟีนิกซ์ฯสั่งถอยตลาดประกันภัยอิสรภาพหลังรัฐส่งสัญญาณเลิกคนค้ำประกันทำความเสี่ยงตกที่บริษัทประกัน 100% เลิกรับรถสาธารณ จัดพอร์ตใหม่ เล็กๆ แต่มั่นคง
2 ก.พ. 2554

ผู้ถือหุ้นใหม่ฟีนิกซ์ฯสั่งถอยตลาดประกันภัยอิสรภาพหลังรัฐส่งสัญญาณเลิกคนค้ำประกันทำความเสี่ยงตกที่บริษัทประกัน 100% เลิกรับรถสาธารณ จัดพอร์ตใหม่ เล็กๆ แต่มั่นคง
นายธีรชัย นิธิภัทรารัตน์ กรรมการผู้อำนวยการใหญ่ บริษัทฟินิกซ์ ประกันภัย(ประเทศไทย) เปิดเผยว่า ปี 2554 จะลดการรับประกันภัยอิสรภาพ ลง 50% เพื่อรองรับเงื่อนไขใหม่ของทางสำนักงานคณะกรรมการกำกับและส่งเสริมการประกอบธุรกิจประกันภัย(คปภ.) ที่ส่งสัญญาณออกมาแล้วว่าจะทำการปรับเงื่อนไขการรับประกันภัย โดยจะไม่ให้มีคนค้ำประกันแก่ลูกค้าที่ซื้อประกันภัยอิสรภาพ ซึ่งจะทำให้บริษัทต้องรับความเสี่ยง 100% จากเดิมที่จะต้องมีคนค้ำประกัน ที่ต้องร่วมรับความเสี่ยงจากการที่ผู้ต้องหาหนีคดี ก็สามารถเรียกร้องค่าเสียหายนั้นจากผู้ค้ำประกันได้ 
"เราจะลดลงให้เหลือประมาณ 10 ล้านบาทในปี 2554 จากเดิมที่มีสัดส่วนปีละ 20 ล้านบาท เพราะความเสี่ยงในการรับประกันสูงขึ้น ต้องตั้งสำรองสูงขึ้น ซึ่งเราเป็นบริษัทเล็กๆ จะต้องระมัดระวังมากขึ้น"นายธีรชัย กล่าว